MAMMALI A. 75 
dicit, nuces fere detrectavit et abscondidit, neque voravit, nisi ubi illorum 
nihil reperisset. 
Nucem jam tenens rodensque ubi panem lactarium quem tam valde ama- 
bat, obtuli, hunc quoque pedibus retinuit , donec illam absolvisset. 
Aliquando (d. mense Pluv.a. 8.) mensae admissus etiam maxime alias expe- 
titos cibos fastidivit, panem lacteatum , crustulam, pomum. Sed paulo post 
gluten bibliopegorum condensatum , superficie mucore obsita nactus hoc 
vesci coepit. Unde abactus argillae albae portionem ex museo meo obviam 
mordicus prehendit et aufugit. An quod satur esset, an pica morbo laborans ? 
Successu temporis, mense Pratensi Ao. 8. degenerare sensim visus est, 
et a natura assignatos cibos respuere. Fastidivit nuces juglandes, pyra da- 
mascena e contrario , vino aromatibusque condita cupide appetiit: imo 
partem anteriorem clupeae alosae coctam et aqua maceratam , quoniam in 
sceleton redactam conservare parabam, ex aqua bis extraxit, et arrodere 
coepit. 
Sitim aegre tolerat. Quum aqua in cavea illi praeberi non posset, quia vas- 
culum agilitate semper evertebat, et cubile humiditate inquinabat, primum 
quod faciebat, quum quotidie eximeretur, erat illud , ut in aquam involaret, 
et longo haustu sitim sedaret , quandoque etiam iterato. Aquam in qua plantae 
positae fuerant, semper praeferre visus est. Dibit saepe et multum. Vinum 
purum recusat. 
Hic masculini sexus , odio habere dictus homines ejusdem sexus, ut 
in manus eorum involet, et unguibus dentibusque vindictam exerceat; quum 
feminae quovis modo tangere et illi colludere possint. Ita prior posessor 
retulit. Et omnino , quum vasis aquarii intromittendi caussa portam caveae 
aperirem, nisi cibum antea offerendo attentionem ejus alio abducerem, ma- 
num meam appetere visus hostiliter. Mira res foret, quam hucusque non 
nisi in simiis compertam habemus. 
Sed ecce jam quae de ejus inimicitia erga masculinum sexum, a priore 
ejus domino relata sunt, prorsus falsa reperio. Adeo non temere fides ha- 
benda est aliorum relationibus. Haec jam forte aliquando in publicum emis- 
surus eram, quum casus alia plane me docet. Forte acciderat, ut do- 
mesticorum aliquis portam caveae apertam relinquerat. In vestibulum ego 
prodiens meum sciurum liberum exspatiari video , et parum abfuerat, quin felis 
itrucidaret. Sed facillimo negotio caprum et sponte in humeros insilientem in 
conclave defero. Ibi blandis suis moribus omnes delectat. Si olim in manum 
R2 
